Magyar felirat: Brigi (brigichan@hotmail.com)
~ Weiyoung hercegnő ~
~ 3. rész ~
~ „A királyi orchidea kertje” ~ (Li Weiyoung lakosztálya)
Az orchidea-lakosztály mostantól Weiyoung kisasszonyé.
Chiyun úrnő arra utasított, hogy mindenben a segítségére legyek.
Ígérem, hogy minden kívánságát teljesítem!
Hálás vagyok édesanyám nagylelkűségéért.
Úrnőm, hosszú napja volt. Kérem, pihenjen le hamar!
- Kisasszony! - Kisasszony!
Ez igazán hatalmas lakosztály!
Milyen szép!
Menjünk!
Weiyoung feleselése láttán sógornőnk teljesen megdöbbent.
Ennél jobban nem is szórakozhattam volna!
Kinek képzeli magát, hogy mindig ilyen gőgösen beszél?
Ezúttal végre emberére akadt!
Viszont Weiyoung tényleg egy vad lány.
A sógornőnknek ez sok aggodalmat fog majd okozni.
De ez egyben azt is jelenti majd, hogy szórakoztató pillanatok várnak ránk.
Nincs igazam?
Olyan unalmas veled beszélgetni!
~ „A vágyakozás otthona” ~ (Li Changru lakosztálya)
Hát visszajöttek a kisasszonyok!
Éhesek?
- Hozzunk frissítőt? - Ne fáradjatok!
Changle nővérünknél már ettünk.
Changle finomságai egyszerűen utolérhetetlenek!
Úgy hallottam, a többi ágyastól kapja őket.
Changru!
Láttad, milyen anyagból készültek Changle ruhái?
Mind olyan puha és selymes!
Na és a tiéd?
Sokkal rosszabb minőségű Changle ruháihoz képest!
Ha egy család törvényes örökösének lánya volnék,
minden, amit eszek, használok vagy viselek sokkal jobb lenne, mint amilyen most!
Elég az álmodozásból!
Talán úgy érzed, hiányt szenvedsz valamiben, csak mert egy távoli rokon lánya vagy?
Ha én születtem volna örökösnek,
pusztán a káprázatos szépségem miatt engem tartanának Ping második legszebb kisasszonyának!
Egyébként miért köszörülted a nyelved Weiyoungon Changle előtt?
Weiyoung épphogy megérkezett, és még csak nem is ártott neked.
Changle kedveli az ilyen viselkedést.
És ha Changle boldog,
mindig finomságokkal kínál meg.
Nézzenek oda!
Kíváncsi vagyok, rólam akkor hogy beszélhettél eddig Changle előtt!
Még ha így is volt, akkor is csak az igazat mondtam.
Changru, nem arról van szó, hogy bántani akarlak.
De ha megjelenésről vagy tehetségről van szó,
nyomába sem érhetsz Changlének.
Li Changxi, ezt jól jegyezd meg!
Én vagyok az egyedüli lánytestvéred!
Nem szégyelled magad, hogy úgy kell behízelegned magad valakinél, hogy engem szidalmazol?
Kisasszony, mosson kezet!
Gyere velem!
Kisasszony, hozunk némi harapnivalót.
Menjünk!
Huamei...
Szeretne valamit?
Miért nem találkoztam ma a legidősebb fivéremmel, Li Minfenggel?
A fiatalúr Hexi hercegével útnak indult egy születésnapi köszöntőre,
de ki gondolta volna, hogy őfensége lázadást szít majd?
Az úrfinak Chiyun tábornok segítségével kellett megfékeznie a lázongókat,
ezért egy ideig ő még nem fog hazajönni.
Lázadás?
Én úgy hallottam,
hogy Hexi hercege népe biztonsága érdekében behódolt Wei birodalmának!
Mindenki tudta, hogy hű volt az uralkodóhoz! Hogy lázadhatott fel ellene?
Én... arról nem tudok semmit...
A második kisasszonynak köszöntenie kell a palota idősebb lakóit.
A teaszertartás elkerülhetetlen.
Ezt is meg kell tanulnom?
Sok mindent meg kell tanulnia a szertartást illetően.
Megvetően áll hozzá a tanuláshoz...
Miért nem mutatja meg nekem, hogyan kell csinálni?
Azt szeretné, hogy szolgáljak fel önnek teát?
Pontosan.
Én itt most úrnőmet helyettesítem.
Kérem, úgy csinálja, mintha a ház úrnőjének töltene teát!
Amikor teát szolgál fel, a felsőtestével előre kell hajolnia,
amikor megemeli a kezét, hogy átnyújtsa a csészét!
Így mutat tiszteletet az idősebbek felé.
Kezdje újra!
Magasra kell emelnie a kezét!
Ez túl magas! Alacsonyabbra!
Egy kicsit magasabbra!
Azt mondtam, magasabbra!
- Kisasszony! - Kisasszony!
Kisasszony, leforrázta a kezét!
Ezt szándékosan csinálta!
A kisasszony alaptalanul vádol engem.
Honnan tudhattam volna, hogy még a teáscsészét sem fogja erősen tartani?
Úgy tűnik, hogy egészen az alapvető üdvözlésektől kell kezdenie a tanulást.
Jöjjön velem!
Térdeljen le!
Hajoljon meg!
Engedje lejjebb a karjait!
Lejjebb!
Mindkét karját lejjebb kell engednie!
Kezdje újra!
Kezdje az egészet az elejéről!
Hajoljon meg!
Egyenesen kell tartania a hátát!
Tartsa egyenesen!
Azt mondtam, tartsa egyenesen! Igyekezzen!
Lejjebb! Lejjebb!
Ennek a kéznek is alacsonyabbnak kell lennie!
Hányszor mondjam még?
Miért nem képes megjegyezni?
Mégis hogy jelentsem majd ezt Chiyun úrnőnek?
Mit művel?
Az úrnő arra kérte, hogy az alapokat tanítsa meg nekem, és nem arra, hogy hétszer is megüssön!
Azt mondta, hogy üssem meg, ha ügyetlenül csinálja!
De azt nem mondta, hogy hétszer is megüthet!
Fogjátok le!
- Igenis! - Igenis!
- Mit műveltek? - Félre!
Térdre!
Én ma itt Chiyun úrnőt képviselem!
Ha engem megüt, az olyan, mintha őt ütné meg!
Egy!
Kettő!
Három!
- Hagyja abba! - Négy!
- Segítség! - Öt!
- Hat! - Segítség!
Hét!
Úrnőm, segítsen!
Mi folyik itt?
Egy korty teát se tudtam meginni,
mielőtt ide nem kérettetek.
Weiyoung, ő itt az édesapád, a jelenlegi miniszterelnök.
Köszöntsd őt hamar!
Édesapám!
Te lennél Weiyoung?
Igen.
Méltóságos uram! Asszonyom!
Én őszintén szeretném tanítani Weiyoungot!
De nézzenek rá!
Hogy elverte Chunminget!
Nyilvánvaló, hogy egyáltalán nem tekint rám anyjaként.
Weiyoung, magyarázatot várok!
Szeretnéd, hogy a család szabályai szerint most megbüntesselek?
Édesapám, engem ért igazságtalanság!
Chunming, halljam!
Nem azt mondta, hogy édesanyám arra kérte, tanítsa meg nekem az illemet?
Amikor a kertben voltunk, édesanyámat helyettesítette, ugye?
Édesanyám, Chunming igazat mondott?
Édesapám, bizonyára tudja, hogy én vidéken nevelkedtem.
Semmit sem tudok az ilyen szabályokról vagy az illemről.
Nem egyszerű számomra mindent az elejétől kezdve megtanulni!
Pontosan!
Amíg hajlandóságot mutat a tanulásra, ment volna neki.
Nagymama, rettentően igyekeztem, hogy mindent jól megtanuljak!
De akármennyire is próbáltam,
néhány nap alatt képtelenség volt megtanulni mindent!
De amikor csak hibáztam,
Chunming...
Chunming rögtön megütött!
Gyors volt, és rosszindulatú!
Ugye milyen gonosz dolog az ilyesmi?
Nézd!
Hogyan sérültél meg?
Gyere ide gyorsan! Hadd nézzelek!
Nagymama, nézd!
Egek...!
Egy szigorú nevelő kiváló tanítványokat teremt...
Ez a te javadra válik majd.
Egy igazán jó nevelő nem nyúlna rögtön a bántalmazás módszeréhez!
Ráadásul csak most kezdtem el a tanulást.
~ Konfúciusz: Beszélgetések és mondások ~
Így van. „A mester nagyon rendszeresen és nagyon jól irányítja az embereket.”
„A műveltséggel gazdagít, a szertartásokkal fegyelmez engem.”
Chunming édesanyámat helyettesítette.
Azok, akik ismerik őt, szigorúnak tartanák,
de akik nem, azok azt hihetnék, hogy édesanyám kérte, hogy így bánjon velem!
Édesanyám jó szándékát rosszhiszeműségnek tartanák Chunming miatt!
Ezért fegyelmeztem meg Chunminget, hogy édesanyám jó hírén ne essen csorba!
Remélem, édesanyám nem engem hibáztat majd ezért!
Drága menyem!
Chunming tényleg túlzásba esett.
Chunming...
Ezúttal túlságosan gonoszan viselkedtél.
Nem kellene a második kisasszony megbocsátásáért könyörögnöd?
Kisasszony, minden az én hibám!
Kérem, legyen olyan jó, és bocsásson meg nekem!
Chunming.
Ön édesanyám cselédlánya.
Hogy tudnám önt hibáztatni mindezért?
Álljon fel!
De nem viselkedhet még egyszer ilyen durván!
~ „A királyi orchidea kertje” ~ (Li Weiyoung lakosztálya)
Épphogy csak visszatértem a palotába,
és Chiyun Rou máris alig várja, hogy elgáncsoljon...
Ha nem állnék ki magamért,
ki tudja, mennyire bántanának még?
Milyen felháborító!
Kisasszony, érdeklődtem egy kicsit, és megtudtam,
hogy a hetedik ágyas gyengélkedik.
Mégis a hideg és párás Déli lakosztályban lakik.
Néhányszor szörnyen megbetegedett, de nem volt pénze orvost fogadni.
Tovább romlott az állapota, és most ismét gyengélkedik.
Meg kell látogatnom őt!
Nem lehet, kisasszony!
A méltóságos úr szigorúan megtiltotta!
A Déli lakosztályba senki sem léphet be engedély nélkül.
Miért nem fordulunk Chiyun úrnőhöz segítségért?
Tőle kérjünk segítséget?
Akkor már inkább egyedül osonok be hozzá!
Úrnőm, közeleg Li nagyasszony 60. születésnapja.
Gondolkozott már rajta, mit ad majd neki ajándékba?
Szerintem csak ő bánik igazán kedvesen úrnőmmel...
Ha valami kedves ajándékkal készül, bizonyára örömet okoz majd neki.
60. születésnap?
Ajándék?
Minfeng úrfi haza fog jönni aznapra?
Igen. Állítólag a születésnapjára mindig hazajön.
Szóhoz se jutok Nanan herceg nagylelkűsége láttán,
hogy őfelsége ajándékát személyesen hozta el nekünk. Őszintén meghatódtam!
Li miniszterelnök úr családja nagy szolgálatot tett és hasznára vált Wei birodalmának.
Megtiszteltetés számomra, hogy őfelsége ajándékát személyesen hozhattam el a Li-palotába.
Ha nagy szolgálatról van szó, fenséged sikereit senki sem szárnyalhatja túl!
Úgy vélem, fenséged még több bizalmat kap majd őfelségétől.
Amióta a korona hercege elhalálozott,
a trónörökös pozíciója üresen áll.
- Talán... - A trónörökös lesz a soron következő császár.
Egyedül őfelsége az, aki az utód személyéről dönthet majd.
Kik vagyunk mi, hogy ilyen szabadon beszéljünk erről?
Fenségednek igaza van! Én... meggondolatlanul beszéltem!
Minfeng, nagy szolgálatot tettél a lázadás leverésével.
Javasolni fogom édesapámnak, hogy tartson továbbra is a császári udvarban.
Köszönöm, fenség!
Mindenképpen hűséges alattvalója maradok, hogy meghálálhassam őfelsége jóindulatát!
És fenségedét is!
Látogass el hozzám időről időre!
Szükségem van megbízható emberekre, akik tanácsokkal látnak el.
Megtisztel vele!
Csak ön után, fenség.
Hosszú életet, és még sok boldog születésnapot kívánunk a nagymamának!
Keljetek fel gyorsan, gyönyörű unokáim!
Keljetek fel hamar!
Li nagyasszonynak sok áldást, hosszú életet és bőséget kívánunk!
Én is nektek, én is nektek!
Foglaljatok helyet!
Nagymama, ma ünnepled a 60. születésnapodat.
Ennek alkalmából ajándékkal készültem neked.
Rong'er!
Changru, az egész tekercsnyi imádságot te hímezted?
Így van, úrnőm.
Changrunak három hónapba telt, míg befejezte a tekercs hímzését.
A szeme majd belesajdult!
Szerettem volna átadni jókívánságaimat a nagymamának,
ezért egy hibás öltést se mertem ejteni rajta.
Ez nem hétköznapi ajándék!
Changle, te is készültél egy ajándékkal, nem igaz?
Igen, édesanyám.
Changru, ki gondolta volna, hogy ugyanaz jut majd eszünkbe?
Én is egy hosszú élet hozó tekercset hímeztem ki.
Tanxiang!
Lehetséges volna, hogy ez az aranyfonál Luoyang városából, Feiyun műhelyeiből származik?
Hallottam, hogy nagy a kereslet Feiyun aranyfonaláért,
mégsem lehet kapni sehol.
A gyermeki odaadás azonban nem csak abban nyilvánul meg, hogy felbecsülhetetlen értékű ajándékot adunk szeretteinknek!
Changle, a szándék a legfontosabb!
Valóban...
Ezért annak érdekében, hogy ezt az ajándékot elkészíthessem,
elkezdtem kutatni olyan idősek emberek után, akik több mint 100 évesek.
Végül sikerült 100 ilyen személyt találnom.
Megkértem őket, hogy mind írják le a „hosszú élet” szavait,
én pedig mindet ráhímeztem a tekercsre.
Mindössze tegnap sikerült végeznem vele.
100 szépkorú ember nevében hosszú életet és sok áldást kívánok a nagymamának!
Changle, ezt az igyekezetet nem mindenki tudná felülmúlni!
Changle kisasszony ajándéka igazán egyedi!
Micsoda áldás ez Li nagyasszonyra nézve!
Minden egyes szál... Nézzétek, micsoda tehetség!
Milyen gyönyörű gesztus!
Sose láttam még ehhez foghatót!
Changle, nem véletlenül vagy ilyen híresen tehetséges!
Changle kisasszony olyan tehetséges!
Köszönöm a dicséretet.
Micsoda szerencse ez Li nagyasszony számára!
Igyunk az egészségére!
- Chang-...! - Hosszú életet kívánunk Li nagyasszonynak!
Hálásan köszönöm mindenkinek!
Köszönöm, hogy eljöttek anyám születésnapi ünnepségére!
Emelem poharam mindenkire!
- Igyon még egyet! - Ez olyan ízléstelen!
Nemcsak három hónapnyi munkád veszett ezzel kárba,
de szándékosan ugyanolyan tekercset készített, csak hogy megszégyenítsen minket!
A Chiyun-klán nagy és befolyásos!
Bárkit és bármit képesek megszerezni!
Fogadok, hogy Li Changle a kisujját se mozdította az ajándék miatt.
Miért nem láttam még eddig Weiyoungot?
Hová lett?
Bizonyára már megszokta, hogy a saját feje után megy...
Chunming, miért nem keresed meg őt?
Máris!
Halljátok ezt? Mi ez a hang odakinn?
Nézzük meg!
- Csodás! - Kiváló!
- Nagyszerű! - Ez egész jó!
Ez szép volt!
Milyen szórakoztató!
Erre parancsoljon, fenség!
Nézzék!
Li Minfeng...
Liang egy harcosát se hagyják életben!
Holtan akarlak látni!
Te...!
Kisasszony! Kisasszony? Mi a baj?
Kisasszony?
Baizhi.
Készen álltok?
- Nagyszerű! - Ez igen!
Kiváló!
Milyen ügyesek!
[Fecskék és rigók énekkel búcsúznak a szép tavasztól.]
[Fenyők és bambuszfák hosszú éveken át élnek.]
Csodálatos!
Nahát!
Ez igazán szép!
Tanxiang...
Tudom, mit kell tennem, kisasszony.
Kisasszony!
Köszönöm...
Nanan hercege?
Köszöntjük Nanan hercegét!
Nincs szükség a hajlongásra.
Nem hagyhatom, a ház nagyasszonya a születésnapján előttem hajlongjon.
Ez egy örömteli pillanat.
Érezzék magukat kényelmesen!
Kérem, ne rontsuk el a hangulatot feszengéssel!
Rendben...
Ő pedig itt...?
Köszöntöm Nanan hercegét.
A nevem Li Weiyoung.
Ő is az unokám.
Elnézést kérek, amiért elvétette a lépést, fenség!
Sajnálom, nagymama...
Szerettem volna megünnepelni a születésnapodat egy oroszlántánccal,
hogy örömöt és nevetést okozzak vele számodra.
Ki gondolta volna, hogy elrontom majd?
Ugyan, dehogy!
Ügyes voltál! Szép volt!
Ez az én születésnapom. Legyen hát vidám és örömteli!
Weiyoung, ki hitte volna, hogy egy ilyen játékos lány, mint te,
képes eljárni egy oroszlántáncot, és elbotlik a saját lábában?
Olyan nevethetnékem támadt, hogy majdnem megfájdult tőle a hasam!
A nevetés képes 10 évet visszaadni az ember életéből!
Ez a legjobb ajándék, amit csak kaphattam!
Nagymama, őfensége császári küldetéssel érkezett.
Úrnőm, kérem, hallja most a császár rendeletét!
„A császár rendelete alapján a Li-család legidősebb fia, Li Minfeng,”
„nagy szolgálatot tett, amiért Chiyun Nan tábornoknak segédkezve végzett a lázadókkal.”
„Mivel véletlenül pont a mai napra esik úrnőm születésnapja,”
„őfelsége ezennel a Hexi hercegtől elkobzott javakat asszonyomnak adja.”
~ „Phoebe nanmu”: Ázsiában honos örökzöld fa, melyet ellenálló-képessége miatt bútorkészítésre használtak ~
„Egy pár aranyszínű főbuszfa-párna Chiyun úrnőnek.”
„Egy kerámia tusdörzsölő kő Li Xiaoran úrnak.”
„Egy mintás állatbőr-öv Li Minfengnek.”
„A jáde, az aranyékszerek és kelmék pedig a ház úrnői között legyenek elosztva!”
„A császár.” Köszönjék meg!
Éljen! Éljen! Éljen sokáig őfelsége!
Hálásak vagyunk őfelsége nagylelkűségéért!
Köszönjük Nanan hercegének, amiért gondolt ránk.
Li miniszterelnök úr unokaöccse, Chiyun Nan tábornok engedélyt kapott őfelségétől,
hogy Hexi hercegének egykori palotáját tábornoki szálláshelyként használhassa.
Most, hogy a fiát, Li Minfenget őfelsége ilyen bőségesen megjutalmazta,
önre és családjára rámosolygott a szerencse.
Mindent őfelsége nagylelkűségének köszönhetek.
Li miniszterelnök úr, semmi szükség az ünnepélyességre.
- Remélem, hogy a Li-család a jövőre nézve... - Kisasszony?
Mi a baj?
Rosszul van?
Hűségesen szolgálom majd, egészen a végsőkig.
Changle, nézd! Na, mi ez?
Azt a nagymamámtól kaptam születésnapomra!
Köszönöm, nagymama!
Tetszik, Changle?
Gyönyörű!
Ez a néhai Wei Zifu császárné faragott, jáde függője?
Minfeng, hát tényleg megtaláltad?
Természetesen, édesanyám.
Köszönöm, bátyám.
Ez a sors legendás jádekorongja.
Csak azok a nők viselhetik, akiket a sors császárnénak szánt.
Ki gondolta volna, hogy pont Li Changle kezébe kerül?
A sors gondolata nem több alaptalan butaságnál.
Ugyan hogyan lenne képes egy tárgy befolyásolni bárki sorsát?
Köszönöm, fenség.
Egy nap bizonyára lesz alkalmam hivatalosan is köszönetet mondani.
Az öröm, mellyel elfogadta az ajándékot, már megtette ezt ön helyett.
Édesanyám, kérlek, kösd az övemre!
- Li Weiyoung! Mit művelsz? - Te...!
Eressz el!
Mit művelsz? Ez egy nagyon drága ékszer!
Eressz el!
Li Weiyoung!
Eressz el!
Li Weiyoung!
Weiyoung...
Engedj el!
Mi jutott eszedbe?
Kisasszony, rosszul van?
Jól van?
Kisasszony?
Nekem... hirtelen eszembe jutott...
Amikor még vidéken éltem, egyszer azt hallottam valakitől,
hogy egy ilyen magasztos jáde függőt csak különleges csomóval szabad felkötni.
Csak akkor éri a viselőjét szerencse.
Honnan tudsz te ilyeneket?
Ha már tudod, hogyan kell felkötni,
úgy illő, ha te kötöd ezt a nővéred övére.
A lányom kissé éretlen még. Bocsásson meg a kellemetlenségért!
A második kisasszony elfáradt.
Kísérjék őt vissza a lakosztályába!
Igenis!
Várj!
Ne sírj! Inkább menj haza hamar!
Légy jó!
Menj most haza!
Jó ideje nem jártál már a palotában.
Kerüld a bajt, és ne hozz szégyent a családunkra!
Rendben, Changle.
Fenség, tényleg hasznát veszi majd Li Minfengnek?
Li Minfeng előttünk beszélt egy új trónörökös kijelöléséről.
Ez bizonyítja ostobaságát.
Az apja, Li Xiaoran az, akit magam mellé akarok állítani.
Sok herceg áhítozik a következő trónörökösi kinevezésre.
A bérenceiket máris maguk köré gyűjtötték...
Szükséges lesz összeszednünk azokat, akikre mi támaszkodhatunk.
A hercegek közül kit tekint fenséged a legkomolyabb ellenfelének?
Dongping herceg minden hadjáratra elkísérte apánkat.
Nagy katonai sikereket ért el,
és az udvarban számos hivatalnok támogatását elnyerte.
Máris úgy tekintenek rá, mint a következő trónörökösre.
De nem szabad alábecsülnünk a trónörökös fiának, Touba Junnak jelentőségét sem.
Jun mindig is apánk kedvence volt...
Ugyan ki merné kijelenteni, hogy nem ő lesz a korona következő hercege?
Egyelőre még túl korai lenne a győzelmünkkel büszkélkedni.
Ezt jól jegyezd meg! Tetteid és szavaid mindig legyenek körültekintőek!
Igenis, fenség!
Gaoyang hercege engedély nélkül beengedte a fővárosba Liang menekültjeit.
Őfelsége bizonyára megbünteti őt emiatt, nem igaz?
Úgy tűnhet, hogy Jun meggondolatlan, valójában azonban rendkívül megfontolt.
Miután beengedte a menekülteket a fővárosba,
kiválogatta közülük azokat, akik gyanúsnak tűntek.
Minden gördülékenyen ment.
Emellett sokak rokonszenvét is elnyerte ezzel.
Apánk mindössze kissé megszidta őt érte.
Ha le akarjuk győzni őt, óvatosan kell megterveznünk minden lépésünket.
Nem lankadhat a figyelmünk!
Kisasszony, jól van?
Szólunk a főnökasszonyunknak, hogy küldessen az orvosért.
Ne fáradj vele!
Már jól vagyok...
- Weiyoung... - Harmadik kisasszony!
Kérlek, foglalj helyet!
Te is ülj csak le!
A nevem Li Changru. Wen úrnő lánya vagyok.
Itt vagy ugyan már pár napja,
de most először jöttem el személyesen a lakosztályodba.
Észrevettem, milyen sápadt vagy.
Jól érzed magad?
Nagyon jól.
Hálás vagyok a figyelmességedért.
Rong'er!
Ezt én készítettem.
Tényleg?
Milyen szépen hímzel!
Köszönöm, Changru.
Ezen kívül nem vagyok különösebben tehetséges semmiben.
Nem bánnád, ha gyakrabban átjönnék hozzád?
Miért bánnám?
Nem is lehetnék boldogabb, hogy egy ilyen elragadó, fiatalabb unokatestvérrel cseveghetek.
Ez csodálatos!
Végre lesz valaki, akinek bátran elmondhatok mindent.
Számos testvérünk él ebben a házban.
Előttem senkinek sem tudtad kiönteni a szíved?
A hétköznapi csevegéssel nincs semmi baj,
de egyikükben sem tudnék teljesen megbízni.
Még csak rövid ideje vagy itt, de hamarosan te is megérted, miről beszélek.
Köszönöm, hogy figyelmeztettél rá.
Gyere, és végy magadhoz némi gyógyfüvet a lakosztályomban!
Nehogy megromoljon a látásod...
A nagymamát lehet, hogy nem hatja meg a kedvességed.
Ha megbeszélted volna velem, mielőtt döntesz,
tanácsot adhattam volna neked.
Akkor nem hasonlított volna az ajándékod az enyémhez.
Tényleg csak véletlen volt az egész?
Vagy esetleg rájöttél, milyen születésnapi ajándékkal készülök,
és szándékosan a hosszú élet tekercsét készítetted el, hogy engem megszégyeníts?
Még ha szándékos is volt...
Ugyan mit tehetnél ellene?
Kisasszony!
Túlságosan kegyetlenül bánnak önnel!
Miért nem jelentjük ezt Li nagyasszonynak?
Ugyan mit érnénk el azzal?
Semmit sem tehetünk ellene...
~ „A vágyakozás otthona” ~ (Li Changru lakosztálya)
Csak néhányan tudták, hogy milyen tekercset hímzek.
Changle vajon hogy tudta meg?
Egyszerűen csak nem vagy olyan ügyes, mint ő.
Ugyan ki hibáztathatná őt ezért?
Mi ketten testvérek vagyunk!
Nehéz helyzetben támogatnunk kellene egymást!
Én egyszerűen csak szívesen időzök Changle társaságában!
Hagyj békén!
Úgy tűnik, az új lányhoz is viszonylag közel kerültél.
Kíváncsi vagyok, mi az, amit kedvelsz benne...
Amint megérkezett, rögtön Changle ellen fordult.
Azt hiszem, vége a békés napjainak...
Azt mondod?
Egészen mostanáig egyedül neki sikerült kínos helyzetbe hozni Changlét.
De ő össze sem hasonlítható Changlével!
Akadnak olyanok, akik egy meg nem szelídített állat vadságával születnek.
Egy erős ellenféllel szemben képesek megvillantani a karmaikat.
Amikor sarokba szorítják őket,
a legjobb vadászt is megmarják.
Szórakoztató pillanatok előtt állunk...
Nem is értem, miről beszélsz, de rém unalmas.
Rong'er!
- Igen, kisasszony? - Rong'er!
- Tölts nekem mandulatejet! - Igenis!
- Hozz még! - Máris!
Az az átkozott lány jól viselkedik?
Úrnőm, a második kisasszony gyakran felkeresi Li nagyasszonyt.
Megnyerte őt magának.
Okosnak tűnik ez a lány...
Ha tényleg maga mellé állította Li nagyasszonyt,
és elkezdi feltornázni magát a ranglétrán a családban,
később nem lesz könnyű dolgunk vele.
Pontosan.
Aznap, a születésnapi ünnepségen képes volt elragadni a jáde függőt Changle kisasszonytól.
Mire utalhat ez?
Az a jáde függő különleges jelentőséggel bír.
Akinek a birtokába kerül az a függő, egy nap császárné lesz.
Úgy tűnik, az a taoista mester igazat beszélt.
Li Weiyoung Changle útjában fog állni.
Meg kell szabadulnunk tőle!
Mindössze egy vidéki parasztlány.
Miért zaklatnád fel magad miatta, édesanyám?
Minfeng, nem szabad alábecsülnünk ezt a lányt!
Abból, amit a megérkezése óta csinált, rájöttem,
hogy nem csupán egy hitvány, vidéki lányról van szó.
Van azonban valami, amire egyszerűen képtelen vagyok rájönni.
Vidékre száműztem őt, hogy megnehezítsem az életét.
Mégis úgy tűnik, hogy kényelemben nőtt fel, és semmiben sem szenvedett hiányt.
Végre megismerhetem a vér szerinti anyámat!
Annyira, de annyira hiányzott nekem!
Lehet, hogy nem az, akinek mutatja magát?
Az kizárt.
Li nagyasszony maga küldte el a cselédjeit a Liu-birtokra, hogy elhozza őt.
Nyilvánvaló, hogy nem hibázhattak.
Viszont nagyon régóta nem találkoztunk már vele.
Jobb, ha ennek alaposan utánanézünk!
Ezt majd én vállalom!
Changle, jó hírem van a számodra.
Tudtad, hogy a trónörökös özvegye a Zijin kolostorban fog imádkozni néhány napig?
Fenséged olyan figyelmes!
Milyen sokat utazott, csak hogy eljöhessen ide!
Isteneink áldása kísérje a fiamat, Tuoba Junt, hogy mihamarabb, biztonságban hazaérjen!
Megállni!
Changle kisasszony az.
Qiuyi, hívd őt ide gyorsan!
- Engedjék át! - Igenis!
Changle köszönti a hercegnét!
Hagyjuk a hajlongást!
Gyere ide, hadd nézzelek meg jól!
Olyan régóta nem találkoztunk.
Mostanra még szebb lettél.
Fenséged ismét Tuoba Jun hercegért imádkozik?
Jun immár egy éve nem járt otthon.
Anyjaként hogyne aggódnék miatta?
Egy éve már, hogy én is utoljára láttam őfenségét...
Akkor ez azt jelenti, hogy Jun neked is hiányzik?
Emlékszem, hogy gyermekként gyakran játszottam Minfenggel,
őfenségével, és a többi herceggel.
Jun herceg olyan kedves a szívemnek, mintha a tulajdon bátyám lenne.
Valóban hiányzik.
Úgy tűnik, akkor mindössze bátyádként tekintesz Junra...
Fenség...
Én... nem úgy értettem...
Jól van hát!
Kíváncsi vagyok, mikor jön Jun haza.
Hiszen könnyű volna hazahívnia a herceget, nem igaz?
Volna rá valami egyszerű megoldás?
Ez nagyon jó ötlet!
Hogy hiányozhatott neked Jun!
Kisasszony!
Baizhi, sikerült utánanézned annak, amit kértem?
Elküldtem valakit, hogy érdeklődjön a fogadóban.
De senki sem tudja, ki volt az a fiatalember, aki megmentett minket.
A megmentőmnek még a nevét sem ismerem...
Hogyan is hálálhatnám meg, amit értem tett?
Az a fiatalúr bizony igencsak bátor volt.
Ha ő nem lett volna, kisasszonyom...
Halálra égtem volna?
Akkor tényleg azt hittem, hogy hamarosan vége az életemnek.
Az elkeseredés pillanatában váratlanul meghallottam a hangját.
Kisasszonyom, azért jöttem, hogy megmentselek!
Ne félj!
Abban a pillanatban azt hittem, hogy az égiek küldtek le egy istent, hogy megmentsen!
Miért nevetsz?
Azt hiszem, az az úrfi több mint egyszerű istenség úrnőm számára!
Mindig csak rá gondol?
Huncut cselédlány! Hogy mersz ezzel viccelődni?
Kisasszonyomnak ebben a korban hamarosan a férjhezmenetelen kell gondolkoznia!
Miért ne hozhatnám szóba?
Kisasszony, mi a baj?
Egyelőre nem gondolkozhatok ezen...
Miért nem?
Elmegyek sétálni...
Ne gyere utánam!
Milyen szörnyű gyermek vagyok...
Az apámat és a nagymamámat csak nemrég ölték meg,
és még bosszút kell állnom értük.
Hogyan is juthatna most eszembe esküvő?
Nem... mindössze azon töprengtem, hogyan hálálhatnám meg a jóságát.
Ez minden.
Magyar felirat: Brigi (brigichan@hotmail.com)
Angol felirat: Dramafever
http://yisanprojekt.hu/
Ez egy ingyenes fansub, rajongóktól rajongóknak. Kereskedelmi forgalomba NEM hozható!
This is a FREE fansub. NOT for SALE!!! Get it for FREE @ d-addicts.com